钦定古今图书集成/明伦汇编/氏族典/第407卷 > 《廖用贤尚友录》 > 许武
## 钦定古今图书集成/明伦汇编/氏族典/第407卷 > 《廖用贤尚友录》 > 许武

按《尚友录》：“武字季长，阳羡人。太守第五伦举孝廉，武
以二弟晏、普未显，欲令成名，乃剖财产为三，自取肥
田广宅，二弟所得悉劣，乡人皆称弟克让，而鄙武贪
婪，晏等并得选举，武乃会宗亲泣言所以分财取讥
意，悉推财产于二弟。于是郡中翕然称之。仕至长乐
少府。”